	                  CLASIFICAREA SITUAŢIILOR EXCEPŢIONALE                                             

( Extras din Hotărîrea Guvernului Republicii Moldova nr. 347  din 25 martie 2003 )

Situaţie excepţională - întreruperea condiţiilor normale de viaţă şi activitate  a populaţiei la un obiect sau pe un anumit teritoriu în urma unei avarii, catastrofe, calamităţi cu caracter natural sau biologico-social, care  conduc sau pot conduce la pierderi umane şi materiale.
 Situaţiile excepţionale se clasifică: 
A) În funcţie de numărul sinistraţilor :

situaţii excepţionale de obiect - situaţii în urma cărora au avut de suferit  pînă la  10 persoane sau au fost afectate condiţiile de activitate vitală a mai  puţin de 100 persoane, ori prejudiciul material  cauzat constituie  cel mult  18 mii lei la ziua producerii situaţiei  excepţionale şi nu depăşeşte raza teritoriului obiectivului industrial sau de menire socială;

situaţii excepţionale locale - situaţii în urma cărora au avut de suferit mai mult de 10, dar  cel mult  50 persoane, ori au fost afectate condiţiile activităţii vitale  a circa 100, dar cel mult 300 persoane, ori  prejudiciul material cauzat  constituie  mai mult de 18 mii lei, dar nu mai mult de 90 mii lei la ziua  producerii situaţiei excepţionale, iar zona situaţiei excepţionale  nu depăşeşte limita  hotarelor localităţii, oraşului, municipiului;

situaţii excepţionale teritoriale - situaţii în urma cărora au avut de suferit  mai mult de 50, dar cel mult 100 persoane, ori au fost dereglate condiţiile de activitate vitală a mai mult de 300, dar cel mult 500 persoane, ori  prejudiciul  material cauzat constituie mai mult de 90 mii lei, dar cel mult  360 mii lei la ziua  producerii situaţiei excepţionale, iar zona situaţiei excepţionale nu depăşeşte   limita  hotarelor judeţului (raionului);

situaţii excepţionale de proporţie naţională - situaţii  în urma cărora au avut de suferit mai mult de 100 persoane, ori au fost afectate condiţiile de activitate vitală la cel  mult 500 persoane, ori prejudiciul material cauzat constituie  mai mult de 360 mii lei, iar zona  situaţiei excepţionale depăşeşte limita hotarelor a două şi mai multe judeţe  (raioane);

situaţii excepţionale de proporţii  transfrontaliere - situaţii  în care factorii de afecţiune depăşesc hotarele  ţării sau  situaţia excepţională s-a produs peste hotarele Republicii Moldova şi afectează  teritoriile acesteia.
B) În funcţie de factorii provocatori 

I. Situaţii excepţionale cu caracter tehnogen
        
1. Accidente de transport (catastrofe):
accidente ale trenurilor mărfare;
accidente ale trenurilor de pasageri;
accidente ale navelor fluviale de transport;
accidente ale navelor fluviale de pasageri;
catastrofe aeriene în aeroporturi şi localităţi;
catastrofe aeriene în afara aeroporturilor şi localităţilor;
accidente de transport pe poduri şi pe pasajele de intersecţie cu calea ferată;
accidente (catastrofe) pe căile rutiere (catastrofe auto de proporţii);
avarii la conductele magistrale.
2. Incendii, explozii, pericol de explozie:
incendii (explozii) în edificii, la reţelele de comunicaţii şi utilajele tehnologice ale obiectelor industriale;
incendii (explozii) la obiectele în care se păstrează  substanţe uşor inflamabile, inflamabile şi explozibile;
incendii (explozii) în transport;
incendii (explozii) în edificiile şi construcţiile de locuit, de menire socială şi culturală;
incendii (explozii) la obiectele periculoase din punct de vedere chimic;
incendii (explozii) la obiectele cu pericol radioactiv;
depistarea muniţiilor neexplodate;
depistarea, pierderea materialelor explozibile (muniţiilor);
incendii (explozii) în spaţiile deschise, pe străzi în locurile de concentrare în masă a populaţiei (staţiile transportului în comun, pieţe, tîrguri angro, stadioane, parcuri etc.);
incendii (explozii) la obiectele cu destinaţie agricolă;
incendii (explozii) ale gazoductelor magistrale;
incendii (explozii) în edificiile şi construcţiile edificate cu folosirea construcţiilor uşoare din metal cu izolare termică inflamabilă;
incendii (explozii) în trecerile subterane;
incendii (explozii) în edificiile şi construcţiile de cult.
3. Accidente cu degajarea (cu pericol de degajare)  substanţelor chimice periculoase:
accidente cu degajarea (cu pericol de degajare)  substanţelor chimice periculoase la păstrarea (înhumarea) acestora;
accidente în transport cu degajarea (cu pericol de degajare)  substanţelor chimice periculoase;
formarea şi răspîndirea în procesul reacţiei chimice, declanşate în urma accidentului, a substanţelor chimice periculoase;
depistarea (pierderea) surselor de substanţe chimice periculose;
degajarea bruscă a metanului, bioxidului de carbon şi altor substanţe toxice, precum  şi a gazelor.
4. Depăşirea concentraţiei maxim admisibile a substanţelor periculoase în mediul ambiant:
depăşirea concentraţiei maxim admisibile a substanţelor periculoase în pămînt;
depăşirea concentraţiei maxim admisibile a substanţelor periculoase în aerul atmosferic;
existenţa în aer a degajărilor subterane de substanţe periculoase (poluante) mai sus de concentraţia maxim admisibilă;
depăşirea concentraţiei maxim admisibile a substanţelor periculoase în apele de suprafaţă;
depăşirea concentraţiei maxim admisibile a substanţelor periculoase în apa potabilă;
depăşirea concentraţiei maxim admisibile a substanţelor periculoase în apele subterane;
existenţa în apele subterane a substanţelor radioactive mai sus de concentraţia maxim admisibilă.
5. Accidente cu degajarea (pericol de degajare)  substanţelor radioactive:
accidente cu degajarea (pericol de degajare)  substanţelor radioactive;
accidente cu sursele de radiaţie ionizată;
accidente ale mijloacelor de transport cu încărcături de substanţe radioactive;
depistarea (pierderea) surselor de radiaţie ionizată;
accidente cu deşeurile radioactive;
accidente nucleare sau radiologice peste hotarele statului şi care ameninţă poluarea teritoriului statului.

6. Prăbuşirea bruscă a edificiilor, construcţiilor:
prăbuşirea elementelor comunicaţiilor de transport;
prăbuşirea edificiilor şi construcţiilor cu destinaţie industrială;
prăbuşirea edificiilor şi construcţiilor locative,  de menire socială şi culturală.
7.  Accidente ale sistemelor electroenergetice:
accidente la centralele hidroelectrice;
accidente la centralele termoelectrice;
accidente la alte centrale electroenergetice;
accidente la reţelele electrice;
ieşirea din funcţiune a reţelelor electrice de transport;
încălcarea integrităţii sau divizarea sistemului energetic unificat al statului pe părţi;
accidente la sistemele (reţelele) electroenergetice cu întreruperea îndelungată a furnizării energiei   

electrice către consumatorii de bază sau pe teritorii vaste.
8. Avarii ale sistemelor comunale de asigurare vitală:
avarii ale sistemelor de canalizare cu degajarea masivă a substanţelor poluante;
avarii ale sistemelor termice (sistemelor de asigurare cu apă fierbinte);
avarii ale sistemelor de alimentare a populaţiei cu apă potabilă;
avarii ale gazoductelor magistrale şi comunale.
9.  Avarii ale sistemelor de legătură şi telecomunicaţii:
avarii ale sistemelor de legătură şi telecomunicaţii.
10. Avarii ale sistemelor de purificare industriale:
avarii ale sistemelor de purificare a apelor reziduale ale întreprinderilor industriale cu degajarea  masivă a substanţelor poluante;
avarii ale instalaţiilor industriale de purificare a gazelor (degajarea în masă a  substanţelor poluante).
11. Avarii hidrodinamice:
ruperea barajelor (digurilor, ecluzelor, batardourilor etc.) cu formarea valurilor de erupţie şi declanşarea inundaţiilor catastrofale;
ruperea barajelor (digurilor, ecluzelor, batardourilor etc.) şi apariţia viiturii de erupţie;
suprimare de siguranţă a apei din bazinele de apă ale centralelor hidroelectrice în legătură cu pericolul ruperii hidrobarajelor;
ruperea barajelor (digurilor, ecluzelor, batardourilor etc.) ce se soldează cu spălarea solurilor fertile sau cu formarea depunerilor pe teritorii extinse.

II. Situaţii excepţionale cu caracter natural
  
12. Fenomene periculoase geofizice: 
cutremure de pămînt.
13. Fenomene periculoase geologice:
alunecări de teren;
prăbuşiri;
eroziunea solurilor.
14. Fenomene meteorologice şi agrometeorologice periculoase:
furtună puternică (9-11 grade) de cel puţin 25-30 m/sec;
uragane (12-15 grade) de cel puţin 34 m/sec;
vîrtejuri;
grindină mare;
ploi torenţiale;
ploi de lungă durată;
ninsori puternice;
lipirea zăpezii umede;
viscol puternic (întroieniri); 
polei mare;
geruri mari;
călduri  mari;
ceaţă densă;
secetă;
îngheţuri;
furtuni puternice (descărcări electrice).
15. Fenomene hidrologice periculoase:
nivelul înalt al apei (inundaţie);
revărsarea apelor;
viituri pluviale (de zăpadă);
blocări cu gheaţă;
nivelul scăzut al apei;
îngheţarea rîurilor de timpuriu şi apariţia sloiurilor de gheaţă pe fluviile navigabile;
mişcarea intensă a sloiurilor de gheaţă. 
16. Fenomene hidrogeologice periculoase:
nivelul scăzut al apelor subterane;
nivelul înalt al apelor subterane (inundaţie parţială).
17. Incendii în natură:
incendii de pădure;
incendii ale masivelor de stepă şi cerealiere.
18. Situaţii excepţionale cauzate de schimbarea stării pămîntului (solului, subsolului, landşaftului):
tasări catastrofale, alunecări de pămînt, prăbuşiri, prăbuşiri ale suprafeţei terestre, cauzate de lucrările de extragere a zăcămintelor minerale utile şi  altor activităţi antropogene;
degradarea intensivă a solurilor, deşertificarea unor imense teritorii, cauzată de eroziuni, sărături, înmlăştiniri etc.;
situaţii critice, create în urma supraîncărcării depozitelor (gunoiştilor) cu deşeuri industriale şi menajere, poluarea de către acestea  a mediului înconjurător.
19. Situaţii excepţionale cauzate de schimbarea componenţei şi proprietăţilor atmosferei (ambianţa atmosferică):
schimbarea bruscă a timpului sau a climei în urma activităţii antropogene;
inversiuni de temperatură deasupra oraşelor;
insuficienţă de oxigen în oraşe;
depăşirea nivelului maxim admisibil al zgomotului în oraşe;
căderea precipitaţiilor acide; 
distrugerea stratului de ozon din atmosferă;
modificarea considerabilă a transparenţei atmosferei;
nivelul sporit al radiaţiei.
20. Situaţii excepţionale cauzate de schimbarea stării hidrosferei (mediului acvatic):
insuficienţa acută de apă potabilă în urma secării resurselor acvatice sau a poluării lor;
secarea resurselor acvatice necesare pentru organizarea asigurării cu apă a sectorului social-economic şi proceselor tehnologice.
21. Situaţii excepţionale cauzate de schimbarea stării biosferei:
dispariţia unor specii de animale şi plante sensibile la schimbările mediului lor de trai;
pieirea vegetaţiei pe un teritoriu vast;
schimbarea bruscă a capacităţii biosferei de a  reproduce resurse regenerabile.

III. Situaţii excepţionale cu caracter biologico-social
  
22. Boli contagioase ale oamenilor:
cazuri rare de îmbolnăvire de boli exotice şi contagioase deosebit de periculoase; cazuri de   

molipsire în grup de boli contagioase periculoase;
izbucnire epidemică a bolilor contagioase periculoase;
epidemie;
pandemie;
boli contagioase ale oamenilor cu  o etiologie nestabilită.
23. Intoxicaţia oamenilor:
intoxicaţia oamenilor în urma utilizării produselor alimentare;
intoxicaţia oamenilor în urma folosirii apei;
intoxicaţia oamenilor cu substanţe toxice şi alte substanţe (în afară de cele  întîmplătoare);
intoxicaţia oamenilor cu substanţe toxice şi alte substanţe (cazuri în grup);
intoxicaţia oamenilor cu substanţe toxice şi alte substanţe (cazuri în masă).
24. Boli contagioase ale animalelor agricole:
cazuri  rare de îmbolnăvire de boli exotice şi contagioase deosebit de periculoase;
enzootii;
epizootii;
panzootii;
boli contagioase ale animalelor agricole cu etiologie nedepistată.
25. Intoxicarea în masă a animalelor agricole:
intoxicarea în masă a animalelor agricole.
26. Pieirea în masă a animalelor sălbatice:
pieirea în masă a animalelor sălbatice.
27. Atacarea plantelor agricole de boli şi dăunători:
panfitotie;
epifitotie progresată;
îmbolnăvirea plantelor agricole cu etiologie nedepistată;
răspândirea în masă a dăunătorilor de plante.




